पैच को एक बंडल कहा जा सकता है जो सॉफ्टवेयर प्रोग्राम के फंक्शन को बदलने का काम करता है। आधार एनरोलमेंट सिस्टम को ऑपरेटर की बायोमेट्रिक वेरिफिकेशन की जरुरत होती है। इसी जरुरत को पैच बदल देता है। यानी हैकर इस पैच के जरिए केवल लॉगइन कर आधार आईडी बनाना शुरू कर सकता है। आपको बता दें कि पैच IRIS स्कैनर के सटीकता स्तर (accuracy level) को भी कम कर देता है जिससे किसी भी फोटोग्राफ से आधार आईडी बनाई जा सकती है। इसके अलावा पैच सॉफ्टवेयर के इन-बिल्ट जीपीएस क्षमता को भी बंद कर देता है जिससे UIDAI या फिर कोई और एजेंसी यह कभी नहीं जान पाएंगे की फेक आईडी बनाई गई हैं या नहीं। हालांकि, पैच का इस्तेमाल हमेशा नुकसान करने के लिए नहीं होता है। कंपनियां अपने मौजूदा प्रोग्राम्स में छोटे-छोटे अपडेट्स के लिए भी पैच का इस्तेमाल करती हैं।